
Për lejimin e përdorimit të procedurës së prokurimit "kërkesë për kuotim" për auditimin e projekteve të financuara nga banka botërore dhe për grantet

Në mbështetje të nenit 100 të Kushtetutës, të pikës 3 të nenit 17 të ligjit nr.7971, datë 26.7.1995 "Për prokurimin publik", ndryshuar me ligjet nr.8039, datë 23.11.1995; nr.8074, datë 22.2.1996; nr.8112, datë 28.3.1996; nr.8767, datë 5.4.2001 dhe të nenit 7 të ligjit  nr.8847, datë 19.12.2001 "Për Buxhetin e Shtetit, të vitit 2002", me propozimin e Ministrit të Financave, Këshilli i Ministrave

V e n d o s i:

1. Lejimin e Ministrisë së Financave që, me fondin e vet limit prej 15 000 000 (pesëmbëdhjetë milionë) lekësh, të përdorë procedurën e prokurimit "Kërkesë për kuotim", me afat të përshpejtuar jo më pak se 15 ditë, për auditimin e projekteve të financuara nga Banka Botërore dhe për grantet, me shoqëritë e mëposhtme:

a) Deloitte and touch
Shqipëri
b) PricEË Waterhouse coppers
Itali
c) Kpmg Albania sh.p.k
Shqipëri
ç) Arthur Andersen
Britani e Madhe
d) Ernest &Yang
Greqi

2.Ngarkohet Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

